CELEX: 62019TN0849
Language: lv
Date: 2019-12-16 00:00:00
Title: Lieta T-849/19: Prasība, kas celta 2019. gada 16. decembrī – Leonardo/Frontex

17.2.2020   
            
            
               LV
            
            
               Eiropas Savienības Oficiālais Vēstnesis
            
            
               C 54/57
            
         
      Prasība, kas celta 2019. gada 16. decembrī – Leonardo/Frontex
      (Lieta T-849/19)
      (2020/C 54/63)
      Tiesvedības valoda – itāļu
      
         Lietas dalībnieki
      
      
         Prasītāja: Leonardo SpA (Roma, Itālija) (pārstāvji: M. Esposito, F. Caccioppoli un G. Calamo, advokāti)
      
         Atbildētāja: Eiropas Robežu un krasta apsardzes aģentūra
      
         Prasījumi
      
      Prasītāja būtībā lūdz Vispārējo tiesu atcelt šeit minētos dokumentus, piespriest atbildētājai atlīdzināt visus,– gan tiešos, gan netiešos – prasītājai radušos un nākotnē sagaidāmos zaudējumus, kas jebkādā veidā izriet no apstākļa, ka apstrīdētais iepirkums ir bijis prettiesisks. [Tā arī lūdz] pierādījumu savākšanas pasākumu ietvaros uzdot veikt ekspertīzi Vispārējās tiesas Reglamenta 91. panta e) punkta un 96. panta izpratnē, lai pārbaudītu, ka a) apstrīdētie iepirkuma noteikumi ir nesaprātīgi, nevajadzīgi un tie neatbilst nozari regulējošiem tiesību aktiem; b) apstrīdētie noteikumi ir lieguši Leonardo iesniegt piedāvājumu; c) pastāv izmaksu lietderības iemesli un tehniskais pamatojums, lai iepirkums tiktu sadalīts divās vai vairāk daļās. [Visbeidzot, prasītāja lūdz] piespriest atbildētājai atlīdzināt tiesāšanās izdevumus.
      
         Pamati un galvenie argumenti
      
      Šī prasība ir vērsta pret [paziņojumu par iepirkumu] FRONTEX/OP/888/2019/JL/CG attiecībā uz pakalpojumu “Remotely Piloted Aircraft Systems (RPAS) for Medium Altitude Long Endurance Maritime Aerial Surveillance”, kas 2019. gada 18. oktobrī ir publicēts Eiropas Savienības Oficiālā Vēstneša papildinājumā TED (Tenders Electronic Daily) ar numuru 2019/S 202-490010, un šādiem konkrētiem tā pielikumā ietvertiem dokumentiem, proti:
      
                  —
               
               
                  
                     Invitation to Tender, pieejams tīmekļa vietnē https://etendering.ted.europa.eu/cft/cft-document.html?docId=61915;
               
            
                  —
               
               
                  
                     Financial Proposal, pieejams tīmekļa vietnē https://etendering.ted.europa.eu/cft/cft-document.html?docId=61916;
               
            
                  —
               
               
                  
                     Declaration, pieejams tīmekļa vietnē https://etendering.ted.europa.eu/cft/cft-document.html?docId=61917;
               
            
                  —
               
               
                  
                     Annex I – Tender Specifications, pieejams tīmekļa vietnē https://etendering.ted.europa.eu/cft/cft-document.html?docId=61918;
               
            
                  —
               
               
                  
                     Tender Submission Form, pieejams tīmekļa vietnē https://etendering.ted.europa.eu/cft/cft-document.html?docId=61919;
               
            
                  —
               
               
                  
                     Draft Contract, pieejams tīmekļa vietnē https://etendering.ted.europa.eu/cft/cft-document.html?docId=61921;
               
            
                  —
               
               
                  
                     Agreement of non-disclosure, pieejams tīmekļa vietnē https://etendering.ted.europa.eu/cft/cft-document.html?docId=61922;
               
            
                  —
               
               
                  
                     Appendix 1, pieejams tīmekļa vietnē https://etendering.ted.europa.eu/cft/cft-document.html?docId=61924;
               
            
                  —
               
               
                  
                     Appendix 2, pieejams tīmekļa vietnē https://etendering.ted.europa.eu/cft/cft-document.html?docId=61925;
               
            
                  —
               
               
                  
                     Appendix 3, pieejams tīmekļa vietnē https://etendering.ted.europa.eu/cft/cft-document.html?docId=61926;
               
            
                  —
               
               
                  Labojums – paziņojums par papildu informācija vai grozījumiem, kas publicēts Eiropas Savienības Oficiālā Vēstneša papildinājumā TED (Tenders Electronic Daily) ar numuru 2019/S 216-528930,
               
            
                  —
               
               
                  Labojums – paziņojums par papildu informācija vai grozījumiem, kas publicēts Eiropas Savienības Oficiālā Vēstneša papildinājumā TED (Tenders Electronic Daily) ar numuru 2019/S 226-553006,
               
            
                  —
               
               
                  
                     Frontex sniegtie skaidrojumi, kas pieejami tīmekļa vietnē https://etendering.ted.europa.eu/cft/cft-questions.html?cftId=5444);
               
            
                  —
               
               
                  2019. gada 28. oktobrīFrontex rīkotās Informative Meeting protokols; jebkuri citi iepriekš pieņemti, ar tiem saistīti un no tiem izrietoši dokumenti.
               
            Prasības pamatošanai prasītāja izvirza četrus pamatus.
      
                  1.
               
               
                  Prasītāja lūdz atcelt apstrīdētos dokumentus, jo šo dokumentu vispārējā un neracionālā satura dēļ ar tiem esot pārkāpti pārskatāmības, samērīguma, vienlīdzīgas attieksmes un nediskriminācijas principi, proti, – ciktāl tas aizskar prasītājas intereses, – iepirkuma kandidātiem esot jāpilda pilnīgi nelietderīgas, nesamērīgas, pārspīlētas un ar pakalpojumu nesaistītas tehniskas prasības, lai prasītājai katrā ziņā nebūtu iespējams piedalīties [iepirkumā], proti, tai tiekot radīts tik liels ekonomisks slogs, ka tiek apdraudēta piedāvājuma konkurētspēja. Tādējādi ar šiem dokumentiem esot pārkāpts Finanšu regulas (ES, Euratom) 2018/1046 (1) 96. un 108. apsvērums un 160., 161. un 166. pants, un šīs Regulas I pielikuma 17.1., 17.3. un 17.8. punkts, kā arī Eiropas Parlamenta un Padomes Direktīva 2014/23/ES (2) un Direktīva 2014/24/ES (3). Turklāt ir konstatējama pilnvaru pārsniegšana, kas it īpaši ir izpaudies kā samērīguma principa pārkāpums, neloģiskums, kļūda, izdarot pieņēmumus un tos interpretējot, nevienlīdzīga attieksme, netaisnīgums un [pilnvaru] nepareiza izmantošana.
               
            
                  2.
               
               
                  Prasītāja lūdz atcelt minētos dokumentus arī tādēļ, ka tiesvedībā aplūkotais iepirkums nav ticis sadalīts daļās. Konkrēti, tiek apgalvots, ka esot pieļauts Finanšu regulas (ES, Euratom) 2018/1046 160. panta 1., 2. un 3. punkta, kā arī šīs Regulas I pielikuma 33.1. punkta pārkāpums, un neesot piemērota minētās Regulas I pielikuma 18.2. punkta trešā daļa.
               
            
                  3.
               
               
                  Prasītāja arī apgalvo, ka esot pārkāpts minētās Regulas 176. vai 179. pants, jo šajos iepirkuma dokumentos ir ietverts noteikums, kas ļauj šajā iepirkumā piedalīties trešo valstu subjektiem.
               
            
                  4.
               
               
                  Visbeidzot, ņemot vērā šo dokumentu prettiesiskumu, prasītāja lūdz, lai tiktu piespriests atlīdzināt visus, – gan tiešos, gan netiešos – tai radušos un nākotnē sagaidāmos zaudējumus, kas jebkādā veidā izriet no apstākļa, ka attiecīgais iepirkums ir bijis prettiesisks.
               
            
         (1)  Eiropas Parlamenta un Padomes Regula (ES, Euratom) 2018/1046 (2018. gada 18. jūlijs) par finanšu noteikumiem, ko piemēro Savienības vispārējam budžetam, ar kuru groza Regulas (ES) Nr. 1296/2013, (ES) Nr. 1301/2013, (ES) Nr. 1303/2013, (ES) Nr. 1304/2013, (ES) Nr. 1309/2013, (ES) Nr. 1316/2013, (ES) Nr. 223/2014, (ES) Nr. 283/2014 un Lēmumu Nr. 541/2014/ES un atceļ Regulu (ES, Euratom) Nr. 966/2012 (OV 2018, L 193, 1. lpp.).
      
         (2)  Eiropas Parlamenta un Padomes Direktīva 2014/23/ES (2014. gada 26. februāris) par koncesijas līgumu slēgšanas tiesību piešķiršanu (OV 2018, L 94, 1. lpp.).
      
         (3)  Eiropas Parlamenta un Padomes Direktīva 2014/24/ES (2014. gada 26. februāris) par publisko iepirkumu un ar ko atceļ Direktīvu 2004/18/EK (OV 2014, L 94, 65. lpp.).